**Naziv i adresa ustanove**

**Program obrazovanja**

**za stjecanje mikrokvalifikacije**

**temeljne digitalne vještine**

**Mjesto, datum**

# 1. OPĆI DIO

|  |
| --- |
| **OPĆE INFORMACIJE O PROGRAMU OBRAZOVANJA****ZA STJECANJE MIKROKVALIFIKACIJE** |
| **Sektor**  | Elektrotehnika i računalstvo |
| **Naziv programa** | Program obrazovanja za stjecanje mikrokvalifikacije temeljne digitalne vještine  |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Osnove digitalne pismenosti i rada u digitalnom okruženju (razina 3)SIU 2: Korištenje digitalnih javnih usluga (razina 3) |
| **Obujam u bodovima (CSVET)** | **4 CSVET boda**SIU 1: Osnove digitalne pismenosti i rada u digitalnom okruženju, 2 CSVET bodaSIU 2: Korištenje digitalnih javnih usluga, 2 CSVET boda |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** |
| **Popis standarda****zanimanja/skupova kompetencija** | **Popis standarda kvalifikacija / skupova ishoda učenja** | **Sektorski kurikulum** |
| **SKOMP 1: Uporaba informacijske i komunikacijske tehnologije i javnih e-usluga u svakodnevnome životu**<https://hko.srce.hr/registar/skup-kompetencija/detalji/4898> | SIU 1: Osnove digitalne pismenosti i rada u digitalnom okruženju<https://hko.srce.hr/registar/skup-ishoda-ucenja/detalji/16059> SIU 2: Korištenje digitalnih javnih usluga<https://hko.srce.hr/registar/skup-ishoda-ucenja/detalji/16058> |  |
| **Uvjeti za upis u program** | * posjedovanje cjelovite kvalifikacije na razini 1 HKO-a (završena osnovna škola)
 |
| **Uvjeti stjecanja programa (završetka programa)** | * Stečena 4 CSVET boda
* Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća.

O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije temeljne digitalne vještine. |
| **Trajanje i načini izvođenja nastave** | Program obrazovanja za stjecanje mikrokvalifikacije temeljne digitalne vještine provodi se redovitom nastavom u trajanju od **100 sati**, uz mogućnost izvođenja teorijskog dijela programa na daljinu u realnom vremenu.Ishodi učenja ostvaruju se dijelom vođenim procesom učenja i poučavanja u trajanju od **25 sati,** dijelom učenjem temeljenom na radu u trajanju od **35 sati**, a dijelom samostalnim aktivnostima polaznika u trajanju od 4**0 sati**.Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima te u radnom procesu u kontroliranim uvjetima. |
| **Horizontalna prohodnost**  |  |
| **Vertikalna prohodnost** |  |
| **Materijalni uvjeti i okruženje za učenje koji su potrebni za izvedbu programa** | Prostorni uvjeti za izvođenje programa sačinjen je od učionica opće namjene, knjižničnog prostora te specijalizirane učionice sa multimedijskim sadržajem.Nastavna sredstva i pomagala koja će se koristiti za izvođenje nastave biti će: informatička oprema, plakati i mikrofoni.<https://hko.srce.hr/registar/skup-ishoda-ucenja/detalji/16059> <https://hko.srce.hr/registar/skup-ishoda-ucenja/detalji/16058>*Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.**Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.**Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.**Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.**Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih* [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf)*, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.**Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti.* |
| **Kompetencije koje se programom stječu**  |
| 1. Pretraživati i odabirati pouzdane informacije u digitalnome okruženju te pohranjivati relevantne podatke
2. Stvarati i uređivati jednostavne digitalne sadržaje uporabom dostupnih alata te dijeliti sadržaj putem osnovnih komunikacijskih kanala, primjenjujući pravila digitalne pristojnosti
3. Rješavati jednostavne tehničke teškoće pri korištenju digitalnih uređaja i primjenjivati osnovne mjere zaštite osobnih podataka i digitalnog identiteta
4. Istraživati informacije dostupne putem digitalnih javnih usluga, koristeći osnovne funkcionalnosti za pristup i pretraživanje
5. Prepoznati vrste vjerodajnica i razine sigurnosti te objasniti postupak pristupanja digitalnim javnim uslugama pomoću odgovarajućih vjerodajnica
6. Koristiti odabrane digitalne javne usluge u svrhu rješavanja osobnih administrativnih potreba, vodeći računa o sigurnosti i zaštiti osobnih podataka
 |
| **Preporučeni načini praćenja kvalitete i uspješnosti izvedbe programa**  | Osiguravanje kvalitete i praćenje uspješnosti izvedbe programa provodi se kroz evaluacijske postupke za vrednovanje i praćenje kvalitete izvedbe programa:* Postupke za vrednovanje rada nastavnika i trenera.
* Postupke za praćenje postupka ocjenjivanja te njihove usklađenosti s očekivanim ishodima učenja.
* Postupke za vrednovanje dostupnih resursa za nastavni procces: prostorni, ljudski i materijalni.
* Postupke za praćenje uspjeha polaznika.

Na temelju navedenih postupaka definiraju se postupci za praćenje unapređenja kvalitete izvedbe programa:* Akcijski plan povezan s rezultatima evaluacijskih upitnika.
* Postupci za praćenje realizacije Akcijskog plana.
* Način informiranja o programu - polaznika, poslodavaca i ostalih zainteresiranih.
 |
| **Datum revizije programa** |  |

# 2. MODULI I SKUPOVI ISHODA UČENJA

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | Osnovne digitalne vještine za rad s dokumentima i e-uslugama | Osnove digitalne pismenosti i rada u digitalnom okruženju | 3 | 2 | 10 | 15 | 25 | 50 |
| Korištenje digitalnih javnih usluga | 3 | 2 | 15 | 20 | 15 | 50 |
| **Ukupno:** | **4** | **25** | **35** | **40** | **100** |

*VPUP – vođeni proces učenja i poučavanja*

*UTR – učenje temeljeno na radu*

*SAP – samostalne aktivnosti polaznika*

# 3. RAZRADA MODULA I SKUPOVA ISHODA UČENJA

|  |  |
| --- | --- |
| **NAZIV MODULA** | **OSNOVNE DIGITALNE VJEŠTINE ZA RAD S DOKUMENTIMA I E-USLUGAMA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/16059> <https://hko.srce.hr/registar/skup-ishoda-ucenja/detalji/16058> |
| **Obujam modula (CSVET)** | **4 CSVET boda**SIU 1: Osnove digitalne pismenosti i rada u digitalnom okruženju, 2 CSVET bodaSIU 2: Korištenje digitalnih javnih usluga, 2 CSVET boda |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (25%) | 35 sati (35%) | 40 sati (40%) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je omogućiti polaznicima stjecanje i praktičnu primjenu temeljnih digitalnih vještina potrebnih za samostalno upravljanje digitalnim uređajima, izradu osnovnih dokumenata, sigurno korištenje internetskih usluga te odgovornu komunikaciju i suradnju u digitalnom okruženju. Na taj se način polaznicima omogućuje razvoj funkcionalne digitalne pismenosti, ključne za snalaženje u osobnom, profesionalnom i društvenom životu. |
| **Ključni pojmovi** | digitalni uređaji, datoteke i mape, obrada teksta, tablični izračuni, pretraživanje interneta, e-usluge, netiketa, kibernetička sigurnost, autorska prava, privatnost podataka |
| **Oblici učenja temeljenog na radu** | Učenje temeljeno na radu u ovom modulu uključuje rad na simulacijama i stvarnim projektima, a odvija se u specijaliziranim učionicama ili praktikumima. Zadaci su inspirirani stvarnim situacijama i potiču kreativno rješavanje problema. |
| **Literatura i specifična nastavna sredstva potrebna za realizaciju modula** | 1. Grundler, D., Šutalo, S.: RAČUNALSTVO - udžbenik računalstva s dodatnim digitalnim sadržajima u trogodišnjim strukovnim školama - jednogodišnji program učenja, Školska knjiga
2. Grundler, D., Šutalo, S.: RAČUNALSTVO - udžbenik računalstva s dodatnim digitalnim sadržajima u četverogodišnjim strukovnim školama - dvogodišnji program učenja, Školska knjiga
 |

|  |  |
| --- | --- |
| **Skup ishoda učenja iz SK-a, obujam** | **Osnove digitalne pismenosti i rada u digitalnom okruženju, 2 CSVET boda** |
| **Ishodi učenja** |
| 1. Pretražiti digitalno okruženje radi pronalaženja informacija koje odgovaraju vlastitim potrebama, samostalno i odgovorno birajući pouzdane izvore
 |
| 1. Odabrati i koristiti jednostavne digitalne tehnologije za komunikaciju i dijeljenje podataka, informacija i digitalnog sadržaja, primjenjujući pravila digitalne pristojnosti (netikete) i pokazujući odgovornost u međusobnoj digitalnoj interakciji
 |
| 1. Izraditi i urediti jednostavne digitalne sadržaje (npr. tekst, tablicu, sliku) pomoću dostupnih alata, iskazujući samostalnost i odgovornost pri oblikovanju i spremanju sadržaja za osobnu ili javnu uporabu
 |
| 1. Primijeniti osnovne mjere zaštite osobnih podataka i digitalnog identiteta pri korištenju digitalnih tehnologija, prepoznajući uobičajene prijetnje u digitalnom okruženju
 |
| 1. Prepoznati osnovne načine na koje digitalne tehnologije utječu na okoliš i svakodnevni život te navesti primjere njihova doprinosa uključivanju različitih korisnika u društvo
 |
| 1. Prepoznati osnovne tehničke teškoće pri korištenju digitalnih uređaja (npr. teškoće s mrežnim povezivanjem, zvukom ili pohranom) i primijeniti jednostavne postupke za njihovo otklanjanje
 |
| **Dominantan nastavni sustav i opis načina ostvarivanja SIU** |
| Dominantan nastavni sustav je heuristička nastava koja uključuje rad na problemskim zadacima individualno, u paru, skupini ili timu. Polaznici, uz podršku nastavnika kao mentora i koordinatora, razvijaju praktične vještine rada na računalu, istraživanja na internetu, komunikacije u digitalnom okruženju uz poštivanje internetskih pravila ponašanja i autorskih prava. Također, polaznici surađuju na zajedničkim zadacima u oblaku te izrađuju osnove dokumente. Po završetku zadataka i vježbi, dobivaju povratnu informaciju o uspješnosti njihova rada. |
| **Nastavne cjeline/teme** | Računalno sklopovljeProgramska podrškaRad s podacimaIzrada osnovnih digitalnih dokumenataKibernetička sigurnostInternet Zaštita privatnosti i opasnosti na internetuKomunikacija i suradnja u digitalnom okruženjuEtički izazovi u primjeni IKT-a |
| **Načini i primjer vrjednovanja skupa ishoda učenja** |
| *Način i primjer vrednovanja skupa ishoda učenja je samo jedan od mogućih pristupa te se nastavnici potiču na primjenu svojeg znanja i kreativnosti u pripremi raznolikih zadataka, oblika rada i metoda vrednovanja.***Nacrtaj i pošalji!**Opis aktivnosti:Polaznici će u alatu za izradu umne mape organizirati umnu mapu tako da središnji pojam mape bude računalo. Prisjetit će se što su sve učili o sklopovlju računala i prema tome razgranati svoju umnu mapu (ulazne jedinice, izlazne jedine, memorija i središnja jedinca). Pojmove će obogatiti crtežom (umetnuti slike/fotografije dijelova računala). Važno je obuhvatiti sve dijelove računala, pravilno ih povezati u umnoj mapi te da sve bude pregledno i točno napisano. Veličinu fonta u umnoj mapi potrebno je prilagoditi tako da tekst bude čitljiv. Spremljenu sliku umne mape polaznici šalju nastavniku kao privitak elektroničke pošte uz popratni tekst po dogovoru s nastavnikom.Vrednovanje naučenog:

|  |  |
| --- | --- |
| Sastavnice vrednovanja | BODOVI |
| U potpunosti zadovoljava2 boda | Djelomično zadovoljava1 bod | Ne zadovoljava0 bodova |
| STRUKTURA UMNE MAPE | Svi ključni pojmovi, grane i podgrane smisleno su povezane u cjelinu te pokazuju razumijevanje strukture. | Ključni pojmovi, grane i podgrane povezani su uz manje nedostatke. | Ključni pojmovi, grane i podgrane su pogrešno organizirani te ukazuju na nerazumijevanje strukture. |
| PREGLEDNOST UMNE MAPE | Umna mapa je u potpunosti pregledna i lako ju je pratiti. | Umna mapa je djelomično pregledna i teže ju je pratiti. | Umna mapa je nepregledna i teško ju je pratiti. |
| SADRŽAJ UMNE MAPE | U potpunosti sadrži sve pojmove važne za razumijevanje teme prema zadanim smjernicama. Vidljivo je potpuno razumijevanje teme. | Sadrži gotovo sve pojmove važne za razumijevanje teme prema smjernicama. Vidljivo je djelomično razumijevanje teme. | Sadrži premalo pojmova važnih za razumijevanje teme. Obuhvaćeni sadržaj nije dostatan za razumijevanje teme. |
| ELEKTRONIČKA PORUKA | Elektronička poruka sadrži umnu mapu u privitku i primjeren popratni tekst. | Elektronička poruka sadrži umnu mapu u privitku, no ne sadrži primjeren tekst. | Elektronička poruka ne sadrži umnu mapu u privitku. |

**NE računalnim virusima****Opis aktivnosti:** Polaznici će izraditi strip na temu detekcije i zaštite od zlonamjernih programa u obliku plakata/postera za učionicu na navedenu temu. Kroz kreativnu priču trebaju spomenuti barem jedan antivirusni program, način kako prepoznati zlonamjerni program, kakvu štetu može nanijeti računalu i što učiniti kako bismo se zaštitili. Koristiti se programima za izradu crteža i plakata (npr. *Paint* i/ili *Canva*). Plakat/poster spremiti u različitim formatima. Uratke (datoteke) potrebno je spremiti u mapu te istu mapu komprimirati i poslati na dogovorenu platformu. Prije početka izrade stripa, svaki član skupine treba provjeriti ispravnost rada digitalnog uređaja koji koristi za izradu (primjerice računalo, tablet): povezanost s internetom, provjeriti radi li zvuk i mikrofon, provjeriti dostupnost prostora za spremanje (lokalno ili na oblaku).Polaznike treba podijeliti u skupine i podijeliti im pripremljene upute i radne materijale. Treba podijeliti zadatke i zaduženja članovima skupine: istraživanje informacija o zadanoj temi, osmišljavanje i izrada priče, izrada crteža u odabranom programu, dizajn plakata/postera (raspored). Treba zadati vremenski rok za izradu projekta i dogovoriti termin predaje i izlaganja. Vrednovanje kao učenje - vrednovanje članova skupine prema tablici kriterija:

|  |  |
| --- | --- |
| Kriterij | BODOVI |
| 3 | 2 | 1 |
| Doprinos | Polaznik daje korisne ideje skupini. Ulaže puno truda pri izradi zadatka. Preuzima ulogu vođe skupine. | Polaznik često predlaže korisne ideje skupini, zalaže se i trudi pri izradi zadataka. | Polaznik odrađuje samo onaj dio zadatka koji su mu ostali članovi dodijelili. Odrađuje površno svoj dio zadatka. |
| Kreativnost | Polaznik daje kreativne i zanimljive ideje, vodi grupu. Iznosi kreativne primjere zlonamjernih programa i prijetnji za računalni sustav. | Polaznik daje poneke originalne ideje i zamisli. | Polaznik izvršava samo one zadatke koje su mu dodijelili članovi skupine. |
| Sadržaj i realizacija zadatka | Polaznik većim dijelom osmišljava sadržaj stripa i sudjeluje u izradi, razlikuje zlonamjerne programe i prijetnje. | Polaznik sudjeluje u kreiranju sadržaja i izradi slika, razlikuje zlonamjerne programe i prijetnje. | Polaznik površno sudjeluje u izradi sadržaja, prepoznaje neke zlonamjerne programe. |
| Prepoznavanje osnovne tehničke teškoće | Polaznik uočava tehničku teškoću i točno opisuje. | Polaznik uočava tehničku teškoću, ali opisuje djelomično. | Polaznik ne prepoznaje ili pogrešno opisuje tehničku teškoću. |
| Samostalno rješavanje tehničke teškoće | Polaznik primjenjuje prikladan korak za rješavanje tehničke teškoće. | Polaznik pokušava riješiti tehničku teškoću, ali bez uspjeha. | Polaznik ne pokušava sam riješiti tehničku teškoću. |

**Strah od novog**Markova majka strepi od gubitka posla zbog modernizacije i uvođenja novih autonomnih uređaja u poslovanje. Iako Marko voli tehnologiju, zabrinut je i on te se pita kako će tehnologija utjecati na budućnost. O tome želi raspraviti s prijateljima iz razreda. **Opis aktivnosti:** U nekom od dostupnih *open source* alata polaznici će izraditi animaciju (npr. *Animoto*) ili videomaterijal (npr. *Moovly*) o temi etičkih pitanja koja proizlaze iz korištenja IKT-a. Polaznike treba podijeliti u skupine ili u parove, zadati im upute za korištenje zadanog alata i navesti kriterije prema kojima će biti ocijenjeni. Svaka od skupina prezentirat će svoje uratke pred ostalim polaznicima u razredu. Vrednovanje kao učenje: polaznici se samovrednuju i vrednuju doprinos ostalih članova tima pri rješavanju zadatka.Popis za procjenu:

|  |  |  |
| --- | --- | --- |
| Elementi | DA | Treba popraviti |
| Jesmo li uspješno izvršili zadatak? |  |  |
| Je li svaki član skupine dao maksimalan doprinos izvršenju zadatka?  |  |  |
| Je li za tebe koristan ovakav način učenja i poučavanja? |  |  |
| Jesu li članovi skupine međusobno uvažavali tuđa mišljenja?  |  |  |
| Možeš li nakon ovog oblika rada na satu uspješno objasniti što si naučio/la? |  |  |

 |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

|  |  |
| --- | --- |
| **Skup ishoda učenja iz SK-a, obujam** | **Korištenje digitalnih javnih usluga, 2 CSVET boda** |
| **Ishodi učenja** |
| 1. Istražiti javno dostupne informacije na portalu e-Građani i sličnim digitalnim uslugama javne uprave, koristeći osnovnu navigaciju i pretraživanje sadržaja
 |
| 1. Razlikovati vrste vjerodajnica (načina prijave) za pristup digitalnim javnim uslugama (e-Građani) s obzirom na razine sigurnosti i namjenu pojedinih vjerodajnica
 |
| 1. Objasniti osnovne korake za dobivanje i korištenje vjerodajnica te navesti pravila za zaštitu osobnih podataka pri njihovoj uporabi
 |
| 1. Objasniti način korištenja korisničkog pretinca, objasniti mogućnosti promjene korisnika e-usluge, primjerice za malodobno dijete ili poslovni subjekt
 |
| 1. Koristiti odabrane e-usluge dostupne putem portala e-Građani i sličnih sustava za osobne potrebe vodeći računa o sigurnosti i privatnosti
 |
| **Dominantan nastavni sustav i opis načina ostvarivanja SIU** |
| Dominantan nastavni sustav je učenje temeljeno na radu kroz simulacije i rad na stvarnim zadacima u digitalnom okruženju. Polaznici, uz podršku nastavnika kao mentora i koordinatora, istražuju i koriste javne digitalne usluge poput e-Građani, usvajajući vještine navigacije, pretraživanja sadržaja i razumijevanja različitih vrsta vjerodajnica za pristup e-uslugama. Kroz zadatke, polaznici će naučiti postupak dobivanja i korištenja vjerodajnica, a također će primijeniti pravila zaštite osobnih podataka prilikom korištenja tih usluga. U suradnji s nastavnikom, polaznici će učiti kako koristiti korisnički pretinac, kako promijeniti korisnika e-usluge i koristiti usluge za osobne potrebe uz poštivanje sigurnosti i privatnosti. Po završetku svakog zadatka, polaznici će dobiti povratnu informaciju o kvaliteti izvedbe. |
| **Nastavne cjeline/teme** | Digitalne javne uslugeVjerodajnice i razine sigurnostiKorisnički pretinac i ovlaštenja nad e-uslugamaKorištenje e-usluga za osobne potrebe |
| **Načini i primjer vrjednovanja skupa ishoda učenja** |
| *Način i primjer vrednovanja skupa ishoda učenja je samo jedan od mogućih pristupa te se nastavnici potiču na primjenu svojeg znanja i kreativnosti u pripremi raznolikih zadataka, oblika rada i metoda vrednovanja.***1. Korištenje digitalnih usluga za promjenu izabranog liječnika u primarnoj zdravstvenoj zaštiti**Ivana želi provjeriti i promijeniti svog izabranog liječnika u primarnoj zdravstvenoj zaštiti, kao što su liječnik obiteljske (opće) medicine, liječnik dentalne zdravstvene zaštite, liječnik zdravstvene zaštite žena i liječnik zdravstvene zaštite predškolske djece. Nema vjerodajnicu i nije sigurna kako funkcionira taj proces.Koraci zadatka:* Na portalu e-Građani:
* Pomoću tražilice i upisivanja pojma pronaći članak na e-Informacijama.
* Naučiti se koristiti tražilicama (Pretražite informacije i usluge / Filtrirajte usluge).
* Pronaći u e-usluzi eHZZO traženu uslugu.
* Pristupiti e-usluzi.
* Riješiti zadatak u kojem je potrebno spojiti pojedine e-usluge sa zahtijevanim vjerodajnicama.
* Ispuniti unaprijed pripremljeni obrazac za izdavanje mTokena.
* Objasniti kako je potrebno čuvati svoju vjerodajnicu.
* Koristeći simulacijski prikaz, provesti cjelokupan pristup e-usluzi za promjenu izabranog liječnika.

**Primjer kriterijske tablice vrednovanja**

| **Kriterij** | **Opis usvojenosti** | **2 boda** | **1 bod** | **0 bodova** |
| --- | --- | --- | --- | --- |
| Snalaženje na portalu e-Građani | Polaznik koristi tražilicu i prepoznaje informativni članak i e-uslugu. | Samostalno i točno pronalazi sve. | Djelomično pronalazi, uz pomoć. | Ne pronalazi traženi sadržaj. |
| Prepoznavanje e-usluge i njezine funkcije | Polaznik razlikuje informaciju i funkcionalnu e-uslugu te pravilno odabire eHZZO. | Točno prepoznaje e-uslugu i njezinu svrhu. | Djelomično prepoznaje funkcionalnost. | Ne razlikuje i ne prepoznaje uslugu. |
| Razlikovanje vjerodajnica i sigurnosnih razina | Ispravno spaja vrste vjerodajnica s odgovarajućim e-uslugama. | Potpuno ispravno razlikuje i spaja vjerodajnice. | Djelomično ispravni spojevi. | Spojevi neispravni ili slučajni. |
| Razumijevanje procesa dobivanja vjerodajnice | Popunjava obrazac za mToken i objašnjava što je potrebno za izdavanje. | Samostalno i točno navodi sve korake. | Uz pomoć opisuje osnovne korake. | Ne zna ili ne razumije postupak. |
| Sigurno korištenje vjerodajnice | Objašnjava kako čuvati vjerodajnicu i zaštititi osobne podatke. | Navodi potpuna pravila zaštite vjerodajnice. | Ima djelomične sigurnosne navike. | Nema znanje o sigurnosti. |
| Korištenje e-usluge (simulacija) | Polaznik izvodi postupak promjene liječnika (simulacijski) od prijave do potvrde. | Samostalno, bez pogrešaka prolazi cijeli postupak. | Djelomično prolazi kroz korake. | Ne zna koristiti e-uslugu. |

**2. Informacija/članak na portalu e-Građani o statusu roditelja njegovatelja i e-usluga e-Usluge MUP-a**Gospođa Ljubica treba za jedan administrativni postupak dokazati gdje živi ona i njezina maloljetna djeca, a isto tako trebala bi saznati svoja prava kao roditelja njegovatelja. Kako bi prikupila potrebne dokumente i informacije, odlučuje koristiti portal e-Građani. Potrebna joj je informacija o pravu na status roditelja njegovatelja i Potvrda o prebivalištu za roditelja i dijete. Nikada prije nije koristila digitalne javne usluge, ali ima računalo i osnovne digitalne vještine.Koraci zadatka:* Koristeći portal e-Građani prepoznati razliku između e-Informacija i e-Usluga.
* Pretražiti portal e-Građani kako bi pronašli informaciju o pravima i statusu roditelja njegovatelja.
* Polaznik koristi tražilicu, upisuje ključne riječi i pretražuje katalog informacija.
* Pretražiti portal e-Građani i pronaći naziv e-usluge koja je potrebna za dobivanje Potvrde o prebivalištu.
* Istražiti koja je vjerodajnica potrebna za preuzimanje službenih potvrda, točnije Potvrde o prebivalištu.
* Polaznik na temelju tablice uspoređuje eOI, mToken i mID, i uparuje ih s razinama sigurnosti.
* Objasniti korake za dobivanje vjerodajnice koja se može koristiti (npr. mToken od Fine).
* U zadatku su uključeni stvarni obrasci, polaznik označava što treba donijeti i kamo ići.
* Koristeći simulacijski prikaz, provesti cjelokupan pristup e-usluzi (simulirati prijavu na e-Građane i pronalazak e-usluge za preuzimanje potvrda o prebivalištu).
* Koristiti kroz e-uslugu opciju Promjena subjekta:
* Generirati potvrdu za polaznika.
* Generirati potvrdu za maloljetno dijete.

**3.** **Podnošenje zahtjeva za izdavanje porezne potvrde, Potvrda o stanju poreznog duga i Zahtjev za Izdavanje /izmjenu PK (Porezne kartice) putem sustava e-Porezna**Darko želi ostvariti pravo na status roditelja njegovatelja i za to mu je potrebna porezna potvrda o stanju poreznog duga, sa svrhom: „ostvarivanje prava iz sustava socijalne skrbi“. Osim toga, mora ažurirati podatke u sustavu ePorezna – konkretno, odjaviti svoje dijete koje je u međuvremenu počelo raditi i samostalno ostvarivati prihod, te ga maknuti sa svoje porezne kartice.Umjesto odlaska u poslovnicu, Darko želi ove situacije riješiti putem digitalne usluge ePorezna, dostupne kroz portal e-Građani.Koraci zadatka:Istraživanje javno dostupnih informacija* Otvoriti početnu stranicu portala e-Građani.
	+ U tražilicu unijeti pojam pojam za pretraživanje i pronaći članak koji govori o životnoj situaciji izdavanje porezne potvrde (e-Informacije).
	+ Pronaći poveznicu na e-uslugu e-Porezna.
* Odgovoriti:
	+ Tko izdaje potvrdu?
	+ Što ti je bilo teško pronaći?

Razlikovanje vjerodajnica* Na temelju informacija iz upute ili tablice usporedbe vjerodajnica (npr. eOI, mToken, mID), odgovoriti:
	+ Koja vjerodajnica omogućuje pristup usluzi e-Porezna?
	+ Koju razinu sigurnosti zahtijeva e-Porezna?
	+ Može li se usluga koristiti putem mID-a?
	+ Zašto vjerodajnice s višom razinom sigurnosti nisu uvijek potrebne?
* Dobivanje vjerodajnice i zaštita osobnih podataka
	+ Ispuniti simulacijski obrazac za izdavanje mTokena (FINA) ili eOI.
	+ Pogledati priručnik ili simulacijski video o postupku aktivacije vjerodajnice
* Zabilježiti:
	+ Gdje se podnosi zahtjev?
	+ Koji dokumenti su potrebni
	+ Koliko traje postupak?
* Objasniti pravila za zaštitu osobnih podataka:
* Što ne treba dijeliti?
* Kako se prijavljuje zloporaba?

Pristup e-usluzi e-Porezna i dobivanje potvrde o stanju poreznog duga i izmjena porezne kartice* + Pristupiti portalu e-Građani, zatim ePoreznoj
	+ Pronaći uslugu
	+ pronaći na portalu ePorezna rješavanje situacije putem podnošenja zahtjeva
	+ U dostupnom meniju pronaći odgovarajuću situaciju za obje situacije
* Prva situacija: Podnijeti zahtjev za izdavanje porezne potvrde, *Potvrda o stanju poreznog duga.*
* Druga situacija: izmijeniti podatke, tj. ukloniti dijete sa svoje porezne kartice.
	+ U dijelu podaci o osobnim odbicima za uzdržavane članove uže obitelji ukloniti dijete s porezne kartice.
	+ Provjeriti je li sve ispravno napravljeno i jesu li trenutačni podatci ispravni.
* Odgovoriti:
	+ Što ti je bilo teško pronaći?
	+ Je li potvrde o stanju poreznog duga moguće dobiti elektroničkim putem?
	+ Je li izmjena porezne kartice besplatna?

**4. Podnošenje zahtjeva za izdavanje Europske kartice zdravstvenog osiguranja**Marko putuje u Francusku i treba mu Europska kartica zdravstvenog osiguranja - EKZO. Informirat će se putem portala e-Građani što mu je sve potrebno za izdavanje kartice, gdje to može obaviti, i može li to obavit putem portala e-Građani. Koraci zadatka:1. Istraživanje javno dostupnih informacija na portalu e-Građani* Otvoriti početnu stranicu portala e-Građani ([gov.hr](http://gov.hr/)).
* U tražilicu unijeti pojam za pretraživanje.
* Razlikovati načine dobivanja EKZO-a.
* Pronaći poveznicu na e-uslugu eHZZO.
* Odgovoriti:
* Tko izdaje potvrdu?
* Što ti je bilo teško pronaći?
* Je li potvrda besplatna?

2. Razlikovanje vjerodajnica* Na temelju informacija iz upute ili tablice usporedbe vjerodajnica (npr. eOI, mToken, mID), odgovoriti:
* Koja vjerodajnica omogućuje pristup usluzi eHZZO?
* Koju razinu sigurnosti zahtijeva eHZZO?
* Zašto vjerodajnice s višom razinom sigurnosti nisu uvijek potrebne?

3. Pristup e-usluzi eHZZO* Pristupiti portalu e-Građani, zatim eHZZO.
* Koristeći simulacijski prikaz, provesti cjelokupan pristup e-usluzi I izvaditi EKZO.

**5. Tomislav se prijavljuje se na natječaj za posao, potrebna mu je e-radna knjižica (Elektronički zapis o radno pravnom statusu)*** Koristeći portal e-Građani pomoću tražilice i upisivanja traženog pojma pronaći članak na e-Informacijama.
* Pronaći e-uslugu.
* Pristupiti e-usluzi Elektronički zapis o radno pravnom statusu (e-radna knjižica).
* Generirati elektronički zapis.
* Koristeći simulacijski prikaz, provesti cjelokupan pristup e-usluzi.

Vrednovanje kao učenje

| Izjava | DA ✅ | DJELOMIČNO 🔄 | NE ❔ |
| --- | --- | --- | --- |
| Znam kako pronaći traženu informaciju na portalu e-Građani koristeći tražilicu. |  |  |  |
| Prepoznajem razliku između informativne stranice i stvarne e-usluge. |  |  |  |
| Znam gdje se nalazi e-usluga Elektronički zapis o radno-pravnom statusu. |  |  |  |
| Znam kako pristupiti e-usluzi pomoću vjerodajnice. |  |  |  |
| Uspješno sam generirao/la elektronički zapis (ili razumijem postupak generiranja). |  |  |  |
| Mogu objasniti što je e-zapis i u koje svrhe se koristi. |  |  |  |

Refleksivna pitanja za raspravu:1. Što ti je bilo najlakše tijekom ovog zadatka i zašto?
2. Na kojem si koraku naišao/la na poteškoće? Kako si ih pokušao/la riješiti?
3. Kako bi objasnio/la ovaj postupak nekome tko nikad nije koristio e-Građani?
4. Zašto je važno znati samostalno preuzeti ovakav dokument?
5. U kojim bi još životnim situacijama koristio/la ovu uslugu?

**6. Izdavanje uvjerenja da se ne vodi kazneni/prekršajni postupak***U ovom zadatku treba koristiti isključivo dio usluge Podnošenje zahtjeva za izdavanje uvjerenja da se ne vodi kazneni postupak.*a) Radi ostvarivanje prava iz socijalne skrbi ili zasnivanje radnog odnosa, Marijani je potrebno uvjerenje da se ne vodi kazneni postupak protiv nje.Koristeći portal e-Građani pomoću tražilice i upisivanja traženog pojma pronaći članke na e-Informacijama.* Prepoznati slučajeve u kojima se ne naplaćuje sudska pristojba.
* Razlikovati načine dostave Uvjerenja da se ne vodi kazneni postupak.
* Pristupiti e-usluzi.
* Pristupiti Korisničkom pretincu, identificirati mogućnosti korištenje istog.

b) Radi ostvarivanje prava na javljanje na Javni poziv, Matiji je potrebno uvjerenje da se protiv njegove udruge ne vodi kazneni postupak.* Razlikovati korištenje e-usluge u ime polaznika i u ime poslovnog subjekta.
* Koristeći simulacijski prikaz, provesti cjelokupan pristup e-usluzi za poslovni subjekt.

Vrednovanje za učenje – popis za samoprocjenu:

| Izjava | ✅ | 🔄 | ❌ |
| --- | --- | --- | --- |
| Pronašao/la sam informaciju o uvjerenju pomoću tražilice na portalu e-Građani. |  |  |  |
| Znam u kojim se slučajevima uvjerenje NE naplaćuje. |  |  |  |
| Razlikujem načine dostave uvjerenja (npr. fizička dostava, korisnički pretinac, osobno preuzimanje). |  |  |  |
| Znam što je Korisnički pretinac, čemu služi i kako ga mogu koristiti. |  |  |  |
| Prepoznajem razliku između podnošenja zahtjeva kao građanin i kao ovlaštena osoba za poslovni subjekt. |  |  |  |

| Izjava | ✅ | 🔄 | ❌ |
| --- | --- | --- | --- |
| Uspješno sam simulirao/la postupak podnošenja zahtjeva za uvjerenje u osobne svrhe. |  |  |  |
| Uspješno sam simulirao/la prijavu i korištenje e-usluge u ime poslovnog subjekta. |  |  |  |
| Jasno mi je kada i kako koristiti vjerodajnicu u ime organizacije ili udruge. |  |  |  |

Refleksivna pitanja za raspravu:1. Koji ti je korak bio najlakši, a koji najteži tijekom zadatka?
2. Je li ti bilo jasno kada koristiš uslugu kao građanin, a kada kao poslovni subjekt?
3. Znaš li sada u kojim slučajevima se sudska pristojba ne naplaćuje?
4. Bi li mogao/la samostalno ponoviti ovaj postupak kada ti zatreba? Zašto (ne)?
5. Kako bi nekome objasnio/la što je korisnički pretinac i kako se koristi?
 |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

**\*Napomena:**

Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |